ලෝක ගෝන් ෆ්‍රී සූරතා 4කට හිමිකම් කියන පීටර් බැසිනේගේ ත්‍රාසජනක ගුවන් කරණම් ඇතුළත් රෙඩ්බුල් ගුවන් සංදර්ශනය හෙට (3) පස්වරු 2.00 සිට උණවටුන මුහුදු තීරයේදී පැවැත්වේ.ශ්‍රී ලංකාවේ ප්‍රථම වරට පැවැත්වෙන මේ ගුවන් සංදර්ශනයට පෙර බැසිනේ විසින් අද (2) යුනෙස්කෝ ලෝක උරුමයක් ලෙස හැඳින්වෙන සීගිරියට ඉහළ අහසේ පියාසර කිරීමට ද නියමිතය.ශ්‍රී ලංකා ගුවන් හමුදාවේ සහාය ඇතිව පවත්වනු ලබන රෙඩ්බුල් ගුවන් සංදර්ශනයට ගුවන් හමුදාවේ සංදර්ශනයක් ද ඇතුළත්ය.ක්‍රීඩාලෝලීන්ට නොමිලේ නැරඹිය හැකි මේ සංදර්ශනයට සමගාමීව පිහිනුම් තරග, බීච් රග්බි සහ බීච් වොලිබෝල් තරග පැවැත්විමට ද සංවිධායකයන් කටයුතු යොදා ඇත. 2001 වසරේදී ‘රෙඩ්බුල්’ ක්‍රීඩා ජාලය විසින් අරඹන ලද ත්‍රාසජනක ගුවන් සංදර්ශන මාලාව මේ වනවිට යුරෝපිය හා අමෙරිකානු රටවල අතිමහත් ජනප්‍රියත්වයට පත් වී තිබේ..